
ŠIAULIŲ MIESTO SAVIVALDYBĖS ŽEMĖS VALDYMO SKYRIUS





2024 m. vasario___ d.
Šiauliai


Sprendimo tikslas gauti Šiaulių miesto savivaldybės tarybos pritarimą pasirašyti susitarimą dėl 2003 m. gruodžio 12 d. panaudos sutarties Nr. PN29/03-0348 pakeitimo, pratęsiant jos galiojimo terminą, pakeičiant panaudos davėjo duomenis ir kitas sąlygas, pagal galiojančią faktinę situaciją valstybinės žemės sklype Vilniaus g. 125.

Valstybinės žemės 1,0389 ha ploto sklypas (kadastro Nr. 2901/0012:467) Vilniaus g. 125, Šiaulių mieste, 2003 m. gruodžio 12 d. panaudos sutartimi perduotas neatlygintinai naudotis VšĮ Šiaulių ilgalaikio gydymo ir geriatrijos centrui iki 2028-12-12.
Vadovaujantis Šiaulių miesto savivaldybės administracijos direktoriaus 2024 m. sausio 5 d. įsakymu Nr. A-11 „Dėl projekto „Ilgalaikės priežiūros dienos centrų įrengimas, mobilių komandų aprūpinimas įranga ir transporto priemonėmis“ partnerių sąrašo patvirtinimo“ Šiaulių ilgalaikio gydymo ir geriatrijos centras prašo leisti vykdyti planuojamą dienos stacionaro veiklą, įrengiant Dienos centrą, adresu Vilniaus g. 125 esančiuose pastatuose (dirbtuvės unikalus daikto Nr. 2995-4016-8020, skalbykla unikalus daikto Nr. 2995-4016-8031, garažas unikalus daikto numeris 2995-4016-8064). Pastatai valdomi pagal 2021 m. kovo 29 d. Turto patikėjimo teisės sutartį Nr. 2517. Projektui įgyvendinti reikalinga pratęsti valstybinės žemės sklypo panaudos sutarties terminą.
Valstybinės žemės perdavimą neatlygintinai ja naudotis (panaudai) reglamentuoja Lietuvos Respublikos žemės įstatymas ir Valstybinės žemės perdavimo neatlygintinai naudotis taisyklės, patvirtintos Lietuvos Respublikos Vyriausybės 1995 m. lapkričio 13 d. nutarimu Nr. 1428 „Dėl valstybinės žemės perdavimo neatlygintinai naudotis taisyklių patvirtinimo“ (toliau – Taisyklės).
Taisyklių 4 punkte nurodyta, kad valstybinės žemės sklypai perduodami neatlygintinai naudotis valstybinės žemės panaudos terminą nustatant pagal valstybinės žemės sklype esančių statinių ar įrenginių, pastatytų iki 1996 m. sausio 1 d., nekilnojamojo daikto kadastro duomenų byloje nurodytus statinio ar įrenginio nusidėvėjimo duomenis, vadovaujantis Aplinkos ministro patvirtinta pastatų, statinių ir įrenginių, pastatytų iki 1996 m. sausio 1 d., saugaus naudojimo termino nustatymo tvarka.
Pagal pagrindinio pastato ligoninės (unikalus Nr. 2995-4016-8010) kadastro duomenis, žemės panaudos terminas gali būti pratęstas iki 2073 m. gruodžio 12 d.	

Nenumatoma

Teigiamos pasekmės – pratęsus žemės sklypo panaudos sutarties terminą, bus įgyvendintas projektas įkuriant Dienos centrą, kuriame bus teikiamos dienos stacionaro paliatyviosios pagalbos paslaugos.
Neigiamos pasekmės – priėmus sprendimą neigiamų pasekmių nenumatoma. 

Priėmus sprendimą, teisės aktai nekeičiami ir nepripažįstami negaliojančiais.

Sprendimui įgyvendinti priimti papildomų teisės aktų nereikia.

Sprendimo projekto įgyvendinimui papildomos lėšos nebus reikalingos. 

Antikorupcinio vertinimo pažyma nepridedama.
Sprendimo projektą parengė Šiaulių miesto savivaldybės administracijos Žemės valdymo skyrius. Tiesioginis rengėjas − skyriaus vyr. specialistė Loreta Baliutavičienė, tel. 8 41 509 582. 

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 



Skyriaus vedėja			                                             Oksana Gruzdienė



